《过直沽城》
明代·王洪

水出渔阳地，山横蓟北天。高楼瞰海日，远屿入江烟。

市集诸蕃瞰，军屯列郡田。风高激刁斗，雾重湿旌旃。

匪独关河壮，由来节槩全。精兵亘云朔，劲骑出幽燕。

大漠黄尘外，三韩落照前。将持定远策，不用绕朝鞭。

作者简介：（1379—1420）明浙江钱塘人，字希范，号毅斋。少年时才思颖发，洪武二十九年成进士，年仅十八。永乐初入翰林为检讨，与修《大典》。帝颁佛曲于塞外，逡巡不应诏为文，受排挤，不复进用。与当时王称、王恭、王褒称词林四王，均有才名。